ჰანია იანაგიჰარა

ჰანია იანაგიჰარა ( დ. 1974 ) — ამერიკელი რომანისტი, რედაქტორი და მოგზაურობის ამსახველი მწერალი. ის გაიზარდა ჰავაიში.  ცნობილია თავისი ბესტსელერი რომანით „პატარა სიცოცხლე“, რომელიც მოხვდა 2015 წლის ბუკერის პრემიის მოკლე სიაში.  

 ბიოგრაფია 
ჰანია იანაგიჰარა დაიბადა 1974 წელს ლოს ანჯელესში.  მისი მამა, ჰემატოლოგი / ონკოლოგი , რონალდ იანაგიჰარა, არის ჰავაიიდან. ხოლო, დედა დაიბადა სეულში .  იანაგიჰარა მამის მეშვეობით ნაწილობრივ იაპონური წარმოშობისაა.   ბავშვობაში იანაგიჰარა ხშირად იცვლიდა საცხოვრებელ ადგილს ოჯახთან ერთად. ის ცხოვრობდა ჰავაიში, ნიუ-იორკში, მერილენდში, კალიფორნიასა და ტეხასში.  სწავლობდა ჰავაის პუნაჰუს სკოლას  1995 წელს სმიტის კოლეჯის დამთავრებამდე 

იანაგიჰარამ თქვა, რომ მამამ მას ბავშვობის ასაკში გააცნო ფილიპ როთის შემოქმედება და „გარკვეული თაობის ბრიტანელი მწერლები“, როგორებიცა არიან ანიტა ბრუკნერი, აირის მერდოკი და ბარბარა პიმი .  მან თქვა, რომ „თანამედროვე მწერლები, რომლებით ყველაზე მეტად აღფრთოვანებული ვარ არიან ჰილარი მენტელი, კაზუო იშიგურო და ჯონ ბენვილი ". 

 კარიერა 
კოლეჯის დამთავრების შემდეგ იანაგიჰარა გადავიდა ნიუ-იორკში და რამდენიმე წელი მუშაობდა პუბლიცისტად.  იგი წერდა და იყო Condé Nast Traveler- ის რედაქტორი. 

მისი პირველი რომანი, ხალხი ხეებზე, ნაწილობრივ დაფუძნებული ვირუსოლოგ დანიელ კარლეტონ გაიდუსეკის რეალურ შემთხვევაზე, შეფასდა, როგორც 2013 წლის ერთ-ერთი საუკეთესო რომანი  

იანაგიჰარას პატარა სიცოცხლე გამოქვეყნდა 2015 წლის 10 მარტს და კრიტიკოსების დიდი მოწონება დაიმსახურა.   წიგნი მოხვდა 2015 წლის ბუკერის პრემიის  მცირე სიაშიმხატვრული ლიტერატურისთვის,  2016 წლის ქალთა პრიზის მხატვრული ლიტერატურისთვის   და მოიპოვა 2015 კირკუსის პრიზი მხატვრული ლიტერატურისთვის.  იანაგიჰარა ასევე შეირჩა 2015 წლის წიგნის ეროვნული ჯილდოს ფინალისტად მხატვრულ ლიტერატურაში.  პატარა სიცოცხლემ გაამართლა თავისი რედაქტორის, იანაგიჰარას აგენტის ვარაუდები.  თავად ავტორი მოელოდა, რომ ის კარგად არ გაიყიდებოდა. 

იანაგიჰარამ წიგნის წერის პროცესი  აღწერა „დიდებული, როგორც სერფინგი; ისეთი შეგრძნება იყო, თითქოს მაღლა მატარეს რაღაცაზე, რასაც ვერ ვიგონებდი, მაგრამ გამიმართლა, რომ დავიჭირე, თუნდაც ერთი წუთით. უარეს შემთხვევაში, ვიგრძენი, რომ რატომღაც ვკარგავდი ჩემს წიგნზე საკუთრებას. უცნაურად ვგრძნობდი თავს, თითქოს ვიყავი ერთ-ერთი იმ ადამიანთაგანი, რომელიც აპირებდა შვილად აეყვანა ვეფხვი ან ლომი. როცა კატა პატარაა, შეგიძლია, ჩაიხუტო და მართო , შემდეგ კი როდესაც ის ზრდასრული ხდება  შეშფოთებული და შიშით უყურებ“. 

2015 წელს მან დატოვა Condé Nast და გახდა რედაქტორის მოადგილე T: The New York Times Style Magazine- ში. მან თქვა, რომ მას შემდეგ, რაც  გამოაქვეყნა თავისი ყველაზე გაყიდვადი მეორე რომანი, საგამომცემლო ინდუსტრიის ხალხი გაოგნებული იყო მისი გადაწყვეტილებით დასაქმებულიყო სხვა გაზეთში.  მწერალი აღწერს საგამომცემლო სამყაროს, როგორც „პროვინციულ საზოგადოებას, მეტ-ნაკლებად ისეთივე სნობს, როგორც მოდის ინდუსტრიას“. მან თქვა: „მე ვიღებდი ისეთ კომენტარებს, როგორიცაა: „ოჰ, არასოდეს ვიცოდი, რომ ასეთი  სიტყვები არსებობდა [ T Magazine- ში“. ] ღირს წასაკითხად““. .  2017 წელს გახდა მთავარი რედაქტორი . 

 რესურსები ინტერნეტში 
 Interview on Meet The Writers with Georgina Godwin 

 სქოლიო 

კატეგორია:დაბადებული 1974
კატეგორია:სმიტის კოლეჯის კურსდამთავრებულები
კატეგორია:ნიუ-იორკელი მწერლები
კატეგორია:ამერიკელი ქალი რომანისტები
კატეგორია:XXI საუკუნის ამერიკელი რომანისტები
კატეგორია:XXI საუკუნის ამერიკელი არამხატვრული მწერლები
კატეგორია:XXI საუკუნის ამერიკელი ქალი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები